Ծովակում բնակվում է 1500 ընտանիք: Ինչպես Վարդենիսի գյուղերի մեծ մասում, Ծովակում նույնպես ծննդկանների համար ամենակարևոր պահին ապավինում են մանկաբարձուհիների հմտությանը: Դեռ երկու տարի առաջ գյուղում երկու մանկաբարձուհի կար, սակայն մեկը թոշակի անցավ, և հիմա 35-ամյա Էվելինան մնացել է մենակ։ Մոտակա հիվանդանոցը 10 կմ հեռու՝ Վարդենիսում է, և սեփական մեքենա չունեցողների համար այնտեղ հասնելը հեշտ չէ: